polyglot-tagger/wikipedia-language-snippets-filtered huggingface dataset:
Ny Lalana, araka ny fanaovana sikidy malagasy, dia ny tsanganan-tsikidy fahadimy ambin'ny folo, isan'ireo tsanganan-tsikidy valo atao hoe tera-tsikidy, izay apetraka any amin'ny fàfana faharoa eo ambanin'ireo atao hoe renin-tsikidy, vokatry ny fampifanampiana ny soratry ny Tale sy ny an'ny Maly.
Ny kaominina Nikoly dia hita eo amin' ny tendrony atsimon’ i Madagasikara, 12 km miala avy eo amin’ ny tanànan' i Tsihombe, 78 km miala ny tanànan' i Ambovombe ary 1 297 km miala an' Antananarivo raha arahina ny lalam-pirenena faha-7 mihazo ny lalam-pirenena faha-10 .
Mandritra ny fotoana mampisy ny kere, izay tena tsy ahitana sakafo hohanina, dia ny ravin-draketa na voan-draketamena no ataon’ ny olona sakafo; ao koa ny fangitse, ny bontagne , ary misy ireo sahy mihinana ravin-kazo tsy dia fihinana matetika na mihitsy.
Ny kaominina Nikoly dia voafaritr' ireto kaominina manaraka ireto: ao avarany ny kaominina Tsihombe sy ny kaominina Behazomanga, ao atsimony ny kaominina Betanty , ao andrefany sy ao atsimony ny kaominina Marovato, ary ao atsinanany ny kaominina Anjampaly sy ny kaominina Antaritarika.
Na dia nisy aza ny fifanafihana teo amin' ny fanjaka-mpanjaka samihafa teto Madagasikara, izay tsy nanavahana foko, dia tsy nisakana ny fiaraha-miasa teo amin' ny Tanindrana sy ny Merina, araka ny hita amin' ny tantaran' i Madagasikara faha-mpanjaka.
Toy ny nialoha lalana ny fanjanaha-tany ny fanitaram-panjakana merina, ka tamin' ny voalohany, ny fahatongavan' ny mpanjana-tany frantsay dia toa fanafahana ho an' ny faritra efa voababon' ny Merina na fiarovana ho an' ireo fanjakana tanindrana mbola tsy resin' ny Merina.
Tamin' ny fotoana niresahana ny tokony hahazoan' i Madagasikara fahaleovan-tena dia nisy tamin' ny mpikambana tao amin' ny MDRM no nieritreritra ny hamerina indray ny fanjakazakana merina ary nisy tamin' ny mpikambana tao amin' ny PADESM no nino fa raha miala ny Frantsay dia hanjakazakan' ny Merina tokoa ny foko hafa rehetra .
Na dia efa misy ny ezaka ataon' ny mpanao pôlitika amin' ny fampiraisan-tsaina ny Malagasy dia mametra-panontaniana momba ny fahombiazan' ireo filoham-pirenena nifandimby ny Malagasy, ka tsy afa-miala ny firesahana ny amin' ny fitondrana tanindrana sy ny fitondrana merina.
Na dia ny MDRM natsangan' ny Merina no asehon' ny tantara ôfisialy ho tia tanindrazana kokoa, dia ny Tanindrana tao amin' ny PADESM na taranaka PADESM no nitarika ny fitondrana ny firenena hatramin' ny nahazoana ny fahaleovantena ka hatramin' ny taona 2002 .
Nanomboka tamin' ny Repoblika Faharoa dia nisy fitsipika tsy voasoratra teo amin' ny fitsinjarana ny toerana eo amin' ny filoham-pirenena sy ny praiminisitra, izay nanaovana harona iray ny foko rehetra atao hoe "Tanindrana", ka raha Tanindrana ny filoham-pirenena dia Merina ny praiminisitra, raha Merina ny filoham-pirenena dia Tanindrana ny praiministra.
Ny Onjatsy dia foko ao amin' ny vondrom-poko antemoro sy antambahoaka koa, ao amin' ny tapany atsimo-atsinanan' i Madagasikara, ao amin' ny faritra Vatovavy sy Fitovinany, ao amin' ny morona tsimon' i Matitanana, mpihavana amin' ny Anjoaty any avaratra-andrefana amin' i Madagasikara sy ny Onjatsy any avaratra-atsinanana sy any amin' ny Sakalava.
Ny fiantraikan' ny fiovaovan' ny toetrandro dia heverina fa hisy fiantraikany be amin' ny firenena an-dalam-pandrosoana mihoatra noho ny amin' ny firenena manana fidiram-bola ambony, satria ny ankamaroan' izy ireo dia marefo eo amin' ny lafiny ara-toetany na ambany ny fahatantezany ny toetrandro.
Ny firenena tsy mandroso indrindra dia sokajy tsy miavaka tsara: ny ankamaroan' ireo firenena ireo dia an-dalam-pandrosoana, firenena mirotsaka amin' ny dingan' ny fampandrosoana; voaporofo amin' ny fivoaran' ny tondrom-pandrosoan' ny maha olona ao amin' izy ireo izany.
Na izany aza dia ahitana fandrosoana ara-toekarena ambany kokoa noho ny an' ny firenena an-dalam-pandrosoana hafa izy ireo, izany dia manamarina ny fampidirana azy ireo ao amin' ny lisitry ny FTMI, izay novolavolain' ny United Nations Conference on Trade and Development – UNCTAD na ny Conférence des Nations unies sur le commerce et le développement – CNUCED .
Ny firenena an-dalam-pandrosoana, araka ny filazan' ny mpanoratra sasany toa an' i Walt Whitman Rostow, dia firenena mifindra avy amin' ny fomba fiaina nentim-paharazana ho amin' ny fomba fiainana môderina nanomboka tamin' ny revôlisiôna indostrialy tany Angletera tamin' ny taonjato faha-18 sy faha-19.
Tamin'ny taona 2015 dia nisy mponina 7 508 106 , ka izy no vondrom-piarahamonina faharoa lehibe indrindra ao Espaina taorian' i Andalusia ary fizaràn-tany fahafolo amin' ny ambaratongam-pitantanana voalohany any Eorôpa amin' ny lafin' ny mponina.
Izy koa no be mponina indrindra ao amin' ny Tany Katalana , vondrona ara-kolontsaina sy fiteny izay mampifandray azy amin' ny Vondrona Valentsiana , amin' ny Nosy Baleares, amin' ny Printsipaotean' i Andôra, amin' ny Franja de Aragón ary amin' ny ankamaroan' ny departemanta frantsay ao Pyrénées-Orientales.
Matio 11.23: "Ary ianao, ry Kapernaomy, hasandratra hatrany an-danitra va ianao? Hietry hatrany amin' ny fiainan-tsi-hita ianao; fa raha mba tany Sodoma no natao ny asa lehibe izay natao teo aminao, dia ho naharitra ambaraka androany izy." .
Apokalipsy 6.8: "Ary hitako fa, indro, nisy soavaly hatsatra, ary ny anaran' izay nitaingina ary atao hoe Fahafatesana, ary ny Fiainan-tsi-hita nanaraka azy. Ary nomena fahefana tamin' ny ampahefatry ny tany ireo hamono amin' ny sabatra sy ny mosary sy ny fahafatesana sy ny bibi-dia etỳ an-tany."
Ny andininy faha-8 dia fanapahana ny famerenan-teny naitatra avy tamin' ny Salamo 68.18, misy fiovana fijery: "Efa niakatra ho any amin' ny avo Hianao ka mitondra babo; efa nandray fanomezana teo amin' ny olombelona Hianao - eny, teo amin' ny maditra aza,- mba hitoeran' i Jehovah Andriamanitra any."
Apokalipsa 6.8: "Dia nijery aho, ka indro nisy soavaly hatsatra, ary ilay nitaingina azy dia atao hoe i Fahafatesana, sady nanaraka azy ny Fonenan' ny maty. Nomena fahefana amin' ny ampahefatry ny tany izy ireo, hamono amin' ny mosary amam-tsabatra, sy amin' ny fahafatesana mbamin' ny biby masiaka ety an-tany."
Maro ny andalana ao amin' ny Testamenta Vaovao izay misy mihevitra fa azo anatsoahana hevitra fa nidina tany amin' izany fanjakan' ny maty izany i Kristy, mba hitondra ny olo-marina ho any any amin' ny Lanitra na noho ny antony hafa, arakaraka ny fivoasana ata-teôlôjia.
Ao amin' ny Baiboly katôlika amin' ny teny malagasy edisiona tamin' ny taona 1938 dia tsy teny na andian-teny tokana no andikana izay ataon' ny Prôtestanta hoe "fiainan-tsi-hita" na "fiainan-tsy hita", fa indraindray "afobe", indraindray "fitoeran' ny maty" ary indraindray "fonenan' ny maty".
Taloha dia noheverina ho fivavahana ny tôtemisma, na, fara faharatsiny, ho endri-piandohàn' ny fanompoana ara-pivavahana, fa ankehitriny kosa dia heverina ho singan-kevitra ao amin' ny antrôpôlôjia, vokatry ny fisarahana araka epistemôlôjia sy tsy manam-pisiana azo tsapain-tanana.
Any ivelan' i Afrika atsimon' i Sahara sy ivelan' i Ôseania, ny tôtemisma any amin' ny faritra avaratra-andrefan' i Amerika dia tanterahina amin' ny alalan' ny tsatokazo voasokitra sady misoratsoratra amin' ny loko maro, indrindra ao amin' ireo Tlingita any Alaska.
Ny jeôgrafian' i Kômôro dia jeôgrafian' ireo nosy telo ao amin' ny Tamba-nosin' i Kômôro, mandrafitra an' i Kômôro, ao amin' ny Lakandranon' i Môzambika, any avaratra-andrefan' i Madagasikara, izay manana velaran-tany mitambatra mirefy 2 236 km².
Misy fiovaovana kely isaky ny mpiteny sy ny mpanoratra ny anaran' io zavamaniry io: fantiolotsy, fantsiolotsy, fantiholotsy, fantsiholotsy, fantiolitsy, fantsiolitsy, fantiholitsy, fantsiholitsy, fantiolotra, fantsiolotra, fantiholotra, fantsiholotra, fantiolitra, fantsiolitra, fantiholitra, fantsiholitra.
Ny tantra, izay lahatsoratra vokatry ny fanambaràna, dia manolotra foto-pampianarana isan-karazany, tsy mampifanohitra foto-javatra roa, ary mandika amin' ny fomba vaovao ireo fampianarana brahmanika, izay tsapa indraindray fa misy soatoavina toheriny, ohatra amin' izany ny tsy fanomezany lanjany ny rafitra ahitana sarangam-poko.
Toa manohitra ny famoizana izay manjaka ao amin' ny fampianarana ao amin' ny Veda sy ny Upanishad, sahala amin' ny bodisma tranainy dia manome lanja ny fombafomba , ny vatana, ny fahatsapana ary ny fihetseham-po ny tantra, izay manankina an' izany amin' ny angovo saro-takarina ho toy ny fatorana mampiray ny matiera amin'ny fanahy, ny fisehoana amin' ny loharanon' izany .
Ny tantrisma dia miseho amin' ny alalan' ny fanao momba ny Yoga sy ny fombafomba samihafa miorina amin' ny lahatsoratra vokatry ny fanambaràna avy amin' ny andriamanitra Shiva ho an' ny olombelona lavo tamin' ny "vanimpotoana farany , araka ny kôsmôlôjian' ny hindoisma.
Ny fanao voizin' ny lahatsoratry ny tantra sasany dia efa niseho tany amin' ny taonjato faha-3, nefa ny loteratioran' ny tantra, toy ny Agama, ny Samhita, ny Tantra sivaita na visnoita, ny Tantra sy Sadhana bodista, dia vao taty amin'ny taonjato faha-5 no niseho tao India.
Ny tantra dia lahatsoratra maro momba ny fombafomba ao amin' ny hindoisma sy ny bodisma, izay nosoratana amin' ny teny sanskrita, izay natao hitarihana ny mpanaraka ny fanao tantrika amin' ny asa ho amin' ireo angovo saro-takarina an' ny fanahy sy ny vatana, ary ao amin' ny firosoana mankany amin' ny fahatanterahana ara-panahy.
Tao Ankorondrano Antananarivo no nanorenana ny trano fiangonana voalohany Jesosy Mamonjy voalohany, izay mahazaka olona hatrany amin' ny 5 000, izay naitatra taty aoriana ka afaka nandray mpivavaka hatramin' ny 30 000 tamin' ny taona 1991.
Fototry ny fampianaran' ny mandeisma ny fifanoheram-poto-javatra roa izay ahitana ny "tontolo ambony" sy ny "tontolo ambany", ny "toeran' ny fahazavana" sy ny "toeran' ny haizina", izay tsy misakana an' Andriamanitra hiditra an-tsehatra amin' ny famoronana.
Ny Ariana, izay atao hoe Ntaolo iraniana, dia nivavaka tamin' ny zava-misy eo amin' ny zavaboary toy ny masoandro sy ny hazavan' ny masoandro ary ny varatra, nefa afaka niova ho amin' ny fivavahana amin' andriamanitra tokana izy ireo nefa tsy manao ny andriamanitra hafa ho tsy andriamanitra na dia tsy nivavahany aza .
Ny iazdanisma dia fivavahana mônôteista efa nisy taloha, manao fanompoam-pivavahana amin' ny anjely , izay narahin' ny Korda talohan' ny niitaran' ny tany fehezin' ny Arabo tamin' ny taonjato faha-7 sy talohan' ny nanovana azy ireo ho Miozolmana.
Ny fivavahana iraniana dia ireo fivavahana efa nisy hatramin' ny ela talohan' ny nidiran' ny fivavahana silamo tany Iràna Lehibe sy ireo fivavahana nipoitra avy amin' izy ireo na avy amin' ny fampifangaroana azy amin' ny fivavahana vahiny.
Tany Persia tamin' ny andron' ny Akemenida no nipoiran' ny zervanisma , avy amin' ny anaran' ny zavatra inoany atao hoe Zorvana na Zervana, ary heverina fa nisy talohan' ny zôrôastrisma izay nahazoany ampahany tamin' ny fampianarany, indrindra ny doalisma.
Ny koramita, izay fihetsiketsehana ara-pivavahana sy ara-pôlitika tamin' ny taonjato faha-9 niorina tamin' ny fampianaran' i Sunpadh tamin' ny taonjato faha-8, izay nitory fampianaram-pinoana maka singa avy amin' ny silamo siita sy ny zôrôastrisma.
Ny Mpitandro ny Fandriam-pahaleman' ny Firenena Mikambana dia tafika misahana ny fitandroana na ny famerenana amin' ny laoniny ny fandriam-pahalemana sy ny fiarovana iraisam-pirenena, araka ny baikon' ny Filankevitry ny Fiarovana na noho ny fangatahan' ny Fihaonamben' ny Firenena Mikambana, araka ny fehin-kevitra 377 an' ny Firenena Mikambana.
Ohatra, na dia namela ny antoko madinika handray anjara amin' ny raharaham-pirenena aza ny dingana ara-pôlitika natao, ny lalàmpanorenana dia nanome vahana ny rafitra ahafahan' ny antoko mpandresy manao ampihimamba ny zavatra rehetra ka nahatonga ny mpanohitra tsy ho afa-mandray anjara amin' ny fitondrana.
Ny AKFM dia nanohy niaina fifandrafiana teo amin' ny ankolafy ankavia sy nasiônalista mahery vaika marksista; tsy afa-nisarika ny tanora malagasy izay vao mainka nihetsiketsika nefa tsy dia nahazo tombontsoa io antoko io, satria ny tao amin' ny saranga anelanelany teo amin' ny Merina no nifotorany.
Tamin' ny fahazoana ny fahaleovan-tena sy ny famotsorana ny mpitarika ny Mouvement Démocratique de la Rénovation Malgache izay voatazona vokatry ny fikomiana tamin' ny taona 1947, i Tsiranana dia niara-niasa hamahàna ireo olana lehibe izay nanorenan' ireo nasiônalista ny fanohanana azy ireo.
Taorian' ny herintaona nifampiraharahan' i Philibert Tsiranana sy ny Frantsay dia niova amin' ny fomba ôfisialy ny satan' i Madagasikara ka tsy repoblika mizaka tena intsony, fa lasa firenena mahaleo tena sy manana fiandrianam-pireneny tanteraka nanomboka tamin' ny 26 Jona 1960.
Taorian' ny nandraisan' i Frantsa ny Lalàmpanorenan' ny Repoblika fahadimy frantsay teo ambany fitarihan' ny jeneraly Charles de Gaulle tamin' ny 28 Septambra 1958, dia nisy fitsapan-kevi-bahoaka natao teto Madagasikara zanatany, mba hamaritana raha tokony ho repoblika mizaka tena eo anivon' ny Communaté française ity firenena ity na tsia.
Ny antônianisma na hetsika antônianista dia firehana ara-pivavahana mampifangaro singa avy amin' ny fivavahana samihafa izay nipoitra tao amin' ny Fanjakan' i Kôngô teo anelanelan' ny taona 1704 sy 1706 tao amin' ny Eglizy katôlika.
Tamin' ny nilalaovany tao amin' ny Cub M, izay nanana an' i Peter Schnitger ho mpanazatra, dia nhisy ny fifanandrinana tamin' ny Lions Indomptables, ekipam-pirenena kameroney nahitana an' i Roger Milla, ka tamin' izany no nahafanina ny mpiandry tsatokazo kameroney Thomas Nkono, nefa ity mpiandry tsatokazo ity dia voasokajy ho isan' ny mahay indrindra maneran-tany.
Taorian' ny nandravan' i Ekaterina II ny Kôzàka Zapôrôziana dia nomen' ny governemanta tsarista tombontso manokana ny Kôzàka: niova ho rezimanta ny vondrona kôzàka samihafa izay ny mpitarika azy tsirairay, notendren' ny tsar, ho lasa mitovy amin' ny olona ambony teo amin' ilay empira.
Ny Kôzàka na Kôsàka dia vondron' olona somary mpifindrafindra monina, niaina tamin' ny sisin-tanin' ny Fanjakana Moskôvita sy ny Fanjakana Pôlôney-Litoaniana, any amin' ny lemaka manomboka ao avaratry ny Ranomasina Mainty sy ny Tangoron-tendrombohitra Kaokazy, ary mipaka any atsinanana hatrany amin' ny Tendrombohitra Altai.
Raseta sy Ravoahangy, niaraka tamin' i Jacques Rabemananjara, mpanoratra efa nonina tany Paris, dia nikarakara ny Mouvement Démocratique de la Rénovation Malgache , izay sangany amin' ireo antoko pôlitika maromaro niforona teto Madagasikara tamin' ny fiandohan' ny taona 1946.
Na dia voasolo tena tsara aza ny Merina prôtestanta teo anivon' ny sehatra ambony ao amin' ny MDRM, ny mpikambana 300 000 ao amin' ny antoko dia nosintonina avy amin' ny fototra ara-pôlitika midadasika manerana ny Nosy ary tsy nanavakavaka foko sy saranga.
Ny olana ara-toekarena sy ara-tsôsialy, anisan' izany ny tsy fahampian-tsakafo, ny varo-maizina, ny fiantsoana hanompo tsy an-tsitrapo , ny fiverenan' ny disadisa ara-poko, ary ny fiverenan' ny miaramila malagasy avy any Frantsa, dia nanakorontana ny toejavatra izay efa mikorontana.
I Madagasikara zanatany frantsay sy ireo tany miankina aminy dia ireo zanatany frantsay taty ivelan' ny morontsirak' i Afrika Atsimo-Atsinanana izay nanomboka tamin' ny taona 1897 ka hatramin' ny taona 1946, talohan' ny nahatongavany ho "Tanim-pirenena frantsay ampitan-dranomasina" hatramin' ny taona 1958.
Ireo solontena roa nofidian' ny Malagasy, Joseph Raseta sy Joseph Ravoahangy, dia samy nanao fampielezan-kevitra hampihatra ny idealin' ny fizakan-tena ho an' ny vahoaka nohamafisin' ny Dinan' i Atlantika tamin' ny taona 1941 sy ny Fihaonambe tao Brazzaville tamin' ny 1944.
Notarihin' ny mpitondra fivavahana prôtestanta malagasy, ny pasitera Ravelojoana, ity vondrona ity, izay nonina tao Antananarivo, izay nahazo aingam-panahy manokana tamin' ny modely japôney amin' ny fanavaozana ara-pôlitika sy ara-tsôsialy.
Niorina io zanatany io rehefa nanameloka ny mpanjakavavy Ranavalona III sy nanao sesitany azy ny Frantsay sady namarana ny fizakan-tenan' ny prôtektôrata teo aloha izay nifanandrify tamin' ny Fanjakana Merina teo aloha sy i Diego Suarez sy Nosy-Be ary ny nosy Sainte-Marie.
Rava izy io taorian’ ny fankatoavana, tamin’ ny 28 Septambra 1958, tamin' ny alalan' ny fitsapan-kevi-bahoaka momba ny Fianakaviambe Frantsay , ary rava tokoa ny zanatany ary nambara ny Repoblikan' i Madagasikara tamin' ny 14 Ôktôbra 1958 teo amin' ny tanin' ny prôtektôrata taloha.
Nampidirina ho tombontsoan' ny orinasa frantsay ny asa an-terivozona ary nampirisihina ny tantsaha, tamin' ny alalan' ny fampandoavana azy ireo hetra, mba hitady karama (indrindra fa amin' ireo toeram-pambolena midadasika notrandrahin' ny mpanjanatany) ka nanimba ny toeram-pambolena madinika.
Nanohy ny "pôlitikan' ny karazana" nampiasain' ny maresaly Gallieni nandritra ny fampandrian-tany tamin' ny 1896 ny fitondrana mpanjanaka, tamin' ny fampifanoherana ny Merina ao afovoan-tany, izay heverina ho nankahala ny fanjanahantany, amin' ny mponina amoron-tsiraka, izay voalaza fa tsy dia "nivoatra" fa "malemy paika" kokoa.
Naka tahaka izany koa ny hafa izay niorina taty Afrika teo anelanelan' ny Ady lehibe roa, nandritra ny fotoana nisian' ny fitakiana ny fanafoanana ny fanjanahan-tany izay nataon' ireo mpaminany mpanasitrana tahaka an' i William Wade Harris sy i Simon Kimbangu; nisy koa ireo hafa izay teraka avy amin' ny prôtestantisma evanjelika.
Mety tafakatra eo anelanelan' ny anjatony sy iray tapitrisa any ho any ny isan' ny mpino ao amin' izy ireo: ny kimbangisma ao amin' ny Repoblika Demôkratikan' i Kôngô, ny Fiangonana harista ao Kôtidivoara, ny hetsika Aladura avy ao Nizerià ary ny Fiangonana kristianan' i Ziôna avy ao Afrika Atsimo no ohatra amin' izany.
Atao hoe / Khussar Iryston sy / Respublikæ Xussar Iryston izy amin' ny teny ôsetiana; / Yuzhnaya Ossetiya sy / Respublika Yuzhnaya Ossetiya amin' ny teny rosiana; ary , / Samkhret Osseti na / Samatchablo amin' ny teny jeôrjiana.
I Tirôsy na Tiro na Tira dia tanàna any amin' ny tapany atsimon' i Libanona, iray amin' ireo tanàna tranainy indrindra misy olona eran' izao tontolo izao, na dia tsy nisy mponina firy tamin' ny Andro Antenatenany nandritra ny taonjato vitsivitsy, nisy mponina kely fotsiny.
Taorian' ny nahafatesan' i Mao tamin' ny taona 1976, dia nesorina tsikelikely tamin' ny foto-pisainana maha izy azy ny maôisma tao amin' ny Repoblika Entim-Bahoakan' i Sina, na dia mbola nitohy nilaza ny tenany amin' ny fomba ôfisialy ho manaraka ny "eritreritr' i Mao-Zedong” aza ny CCP.
Tany amin' ny Tandrefana, tsy nahomby ny maôisma ara-tsaina, niova hevitra be ireo mpanaraka azy taorian' ny nahafatesan' i Mao, raha ny mpahay tantara ankehitriny kosa dia manaiky ao amin' io fotopampianarana io fa foto-pisainana tsy refesi-mandidy mitovy amin' ny stalinisma.
Ny maôisma dia kômonisma novolavolaina tamin' ny taonjato faha-20 avy amin' i Mao Zedong, mpitarika ny Antoko Kômonista Sinoa, izay tonga teo amin' ny fitondrana tao Sina tamin' ny taona 1949, taorian' ny ady an-trano naharitra ela tamin' i Kuomintang sy ny ady tamin' ny Empiran' i Japàna.
Tahaka ny nilazan' i Lenin fa nampifanaraka ny fotokevitr' i Karl Marx tamin' i Rosia izy, nilaza i Mao fa nampifanaraka ny fotokevitr' i Marx sy Lenin tamin' ny toe-draharaha ara-pôlitika sy ara-toekarena tany Sina tamin' ny taonjato faha-20.
Na dia mijanona aza ny fironana miandany amin' ny Sôvietika ao anatin' ny kôminisma maneran-tany ho an' ny ankamaroany, ny maôisma dia manomboka mifaninana aminy, ary vondrona maro eran' izao tontolo izao no milaza ho mpanara-dia an' i Mao sy ny fijeriny izay miandany amin' ny Andian-tany fahatelo sy ny manohitra ny imperialisma.
Taorian' ny fanomanana ny asany tao Ankaramalaza sy ny manodidina dia nisy nanasa ho tonga any amin' ny fiangonana samihafa i Nenilava ka nanomboka nandao ny faritra nisy azy, ka ny nanombohany azy dia tao Antsirabe izay misy ny foiben' ny Misiona Nôrveziana .
Misy fizaràna miavaka tsara izany: ny paradisa izay andraisana ireo nanaiky ny Filazantsara ; ary ny fonjan' ny fanahy izay andraisana ireo izay tsy nanoa ny Filazantsara na izay tsy nanaiky azy nandritra ny fiainany tety an-tany na izay tsy mba nandre izany akory.
Ny Olomasin' ny Andro Farany dia manao fikarohana ny tetiarany mba hahalala ny anarana sy ny andro nahaterahan'ireo razambeny amin' izay ireo sakramenta na ôrdônansa (batisa, fanamafisana ny finoana, ny fanokana amin' ny asa, ny fanomezana, ny fanambadiana, ny fanombohan-kase eo amin' ny ray aman-dreny sy ny zanaka) dia hotanterahina ho azy ireo.
Ny olombelona rehetra dia voafidy avy ao amin'ny fiainana talohan' ny feteza-maty mba hotonga ety an-tany sy mba hanandrana ny fiainan' ny vatana ara-nofo sy taolana ary mba hahazo ny hatsaran-toetra kristiana alohan' ny hiverenany eo anatrehan' Andriamanitra.
Efatra ny tobilehibe malaza, dia ny Tobilehibe Soatanàna naorin' i Rainisoalambo, ny Tobilehibe Manolotrony naorin-dRavelonjanahary, ny Tobilehibe Farihimena naorindRakotozandry Daniel, ary ny Tobilehibe Ankaramalaza naorin' i Volahavana Germaine.
Noho ny fahafaham-pon' ny ankohonan' Andriamasinavalona vokatry ny asa fanompoana nataon' izy ireo dia tsy natao andevo intsony izy ireo fa nisaina ho "Ambaniandro" sady nomena tany manokana honenany, dia teny Ambohitraina, andrefan' Andoharanofotsy.
Niara-dia tamin' ny Tanindrana ka hamorona ny Parti des Déshérités de Madagascar , izay atao amn' ny teny malagasy hoe Firaisan' ny Tanindrana sy ny Mainty-enindreny ary ny Karazany, manohitra ny Mouvement Démocratique de la Rénovation Malgache , izay nahiahiny ho te hamerina ny fanjakazakan' ny Andriana merina sy Hova taloha.
Ny Pesakh io no Paska jiosy; ahatsiarovana ny nandalovan' ny fahafatesana eny ambonin' ny tranon' ireo Jiosy tany Ejipta ka tsy nahafaty ny voalohan-terany sady ahatsiarovana koa ny fialan' ny Zanak' i Isiraely avy tao Ejipta sy ny niampitan' izy ireo ny Ranomasina Mena teo ambany fitarihan' i Mosesy .
Ankehitriny, ny andro Sabata dia manomboka amin' ny Zoma hariva, 18 mn alohan' ny filentehan' ny masoandro ka mifarana amin' ny Asabotsy aorian' ny fisehoan' ny kintana telo antonontonony , izany hoe eo anelanelan' ny 25 ora sy 25 ora 30 mn arakaraka ny fizaràn-taona.
Hatramin' ny taona 2001, ny mpitarika ara-panahy sady mpisolo tena ara-dalàna ny fiangonana kimbangista dia i Simon Kiangani Kimbangu, zanaka lahin' i Salomon Dialungana Kiangani (izay nitana io toerana io tamin' ny taona 1992 hatramin' ny nahafatesany tamin' ny 2001).
Tamin' ny taojato faha-18, araka ny filazan' i Edward Alpers, dia mpila andevo betsaka indrindra avy amin' ny Makoa sy avy ao Môzambika amin' ny ankapobeny dia tsy ny Pôrtogey na ny zanataniny ao amin' ny Ranomasimbe Indiana toa an' i Goa, satria efa nisy ny asa tao Azia Atsimo ary satria kely asa tao amin' ny Empira Mpanjana-tany Pôrtogey tao Azia.
Ny ankabeazan' ny filana andevo dia avy amin' ny Arabo omany izay nitady andevo hatao mpiasa an-trano, sy avy amin' ny Frantsay izay tsy ampy mpiasa tamin' ny toeram-pambolena midadasika tao amin' ny nosy voazanaka toa an' i Kômôro, i La Réunion, i Madagasikara, i Seisely, i Isle de France ary ny nosy hafa.
Rehefa avy niharan' ny fangalarana olona hatao andevo sy ny fandravana ny fianakaviambe ny Makoa dia niditra tamin' ny raharaham-barotra andevo koa ny lehiben' izy ireo tamin' ny taonjato faha-19 ka nangalatra olona tao amin' ireo vondrom-poko mpifanila vodirindrina aminy, ary nivarotra ny olona nosamboriny tamin' ny mpividy sy mpanondrana andevo.
Ny Makoa dia vahoaka banto ao Afrika Atsinanana sy Afovoany hita indrindra any amin' ny tapany avaratr' i Môzambika sy any amin' ny tapany atsimon' i Tanzania ary any amin' ny firenena afrikana sasany toa an' i Malaoy, ny tapany avaratr' i Madagasikara, i Kômôro ary ny Repoblikan' i Kôngô.
Ny Makoa dia miantso ny vahoaka mozilmana monina a-morontsiraka hoe Maka, izay mety avy amin' ny naran' ny tanàna Maka na Meka araka ny hevitr' i Kroger, nefa i Alpers dia milaza fa izany fiantsoana izany dia mety avy amin' ny teny makoa midika hoe "sira" na "morontsitraka" izay samy atao hoe maka amin' io fiteny io.
Tombanana ho 3,5 tapitrisa eo ho eo ny fitambaran' ny Makoa, ka ny 1 tapitrisa mahery amin' ireo dia miteny makoa atsimo ary eo amin' ny 2 tapitrisa eo ny miteny makoa avaratra; noho ny faritra midadasika sy ny mponina, dia misy vahoaka maro hafa izay mizara ny faritra amin' ny Makoa koa iza miteny makoa.